system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Formații de muzică pop 1.
assistant
Formații de muzică pop 1 reprezintă primul disc din seria de compilații Formații rock editate de casa de discuri Electrecord din România.

Lista pistelor 
În paranteze sunt indicate numele compozitorului fiecărei piese și acela al textierului.
 Phoenix – Omule, cine ești tu? (Edmond Deda / Sașa Georgescu)
 Mondial – Patida-dam-dam (Iuliu Merca / Iuliu Merca)
 Magic – Pași pierduți (Ovidiu Șurtea / Ovidiu Șurtea)
 Progresiv TM – Crede-mă (Zoltan Kovacs / Aurelia Olărescu) 
 Stereo – Copii ai vieții (Adrian Ordean / Adrian Ordean)
 Progresiv TM – Acest pămînt (Ladislau Herdina / Ștefan Kovacs) 
 Experimental Q – Flori (Valentin Farcaș / Valentin Farcaș) 
 Roșu și Negru – Imnul copiilor (Nancy Brandes / Eugen Rotaru)
 Savoy – Pe o rază de lumină (Marian Nistor / Marian Nistor)
 Cristal – Clipa de aur (Puiu Crețu / Puiu Crețu)

Prezentarea discului 
Piesa care deschide albumul, „Omule, cine ești tu?” a formației Phoenix, face parte din coloana sonoră a filmului Agentul straniu (1974), în regia lui Savel Stiopul. Ideea pasajului muzical susținut de sintetizatorul Moog al claviaturistului Günther Reininger avea să fie reluată la elaborarea piesei „Zoomahia” de pe albumul Cantofabule (lansat tot în 1975).

„Patida-dam-dam” reprezintă un moment pop, o compoziție târzie semnată Mondial. Succesul de proporții câștigat de formație până în 1972 nu se va repeta; nici această piesă, dar nici altele care i-au urmat nu reușesc să se impună. Piesa reprezintă ultima apariție discografică cu Mondial, un început al sfârșitului (care se va produce în 1979). Reprezintă unica înregistrare „oficială” a grupului cu Iuliu Merca, Filip Merca, Nicu Enache și Puiu Hațeganu.

Piesa „Crede-mă” este una dintre cele mai cunoscute compoziții ale grupului timișorean Progresiv TM. Compoziția îmbină un tipar de strofă în manieră swing rock (amintind de Deep Purple) cu un număr de modulații neașteptate în cadrul refrenului (în maniera The Kinks). Cântecul a beneficiat și de un videoclip, filmat în același decor cu cel utilizat la filmarea piesei Sfinx „Coborîse primăvara”, în cadrul emisiunii „Gala lunilor” (realizator Alexandru Bocăneț).

Componența formațiilor 

Phoenix (Timișoara):
 Mircea Baniciu – voce
 Nicolae Covaci – chitară
 Iosif Kappl – chitară bas
 Günther Reininger – claviaturi
 Costin Petrescu – baterie
 Valeriu Sepi – percuție

Mondial (București):
 Iuliu Merca – chitară, voce
 Filip Merca – chitară bas
 Nicolae Enache – orgă electrică
 Puiu Hațeganu – baterie

Magic (Mediaș):
 Paul Wolff – lider, chitară, voce
 Ovidiu Șurtea – percuție, voce
 Ioan Ciocârlan – orgă
 Paul Moldovan – chitară bas, voce

Progresiv TM (Timișoara):
 Harry Coradini – voce
 Ladislau Herdina – chitară
 Zoltán Kovács – chitară bas
 Hely Moszbrucker – baterie
 Mihai Farcaș – pian
 Gheorghe Torz – flaut

Stereo (Sibiu):
 Adrian Ordean – chitară
 Adrian Orlea – voce
 Kurt Vass – chitară bas
 Ioan Opriță – baterie

Experimental Q (Cluj-Napoca):
 Eugen Tunaru – claviaturi
 Valentin Farcaș – chitară, voce
 Nicolae Bucaciuc – chitară bas
 Nicolae Delioran – baterie
 Gheorghe Marcovici – flaut

Roșu și Negru (București):
 Nancy Brandes – orgă electrică, voce
 Sorin Tudoran – chitară
 Liviu Tudan – chitară bas, voce
 Ovidiu Lipan – baterie

Savoy (București):
 Marian Nistor – lider, chitară electrică, nai, voce
 Păunița Ionescu – voce
 Ionel Orban – orgă electrică
 Ionel Samoilă – chitară bas
 George Mitrea – tamburină, voce
 Nicolae Rotărescu – baterie

Cristal (Galați):
 Puiu Crețu – orgă electronică
 Dan Toma – chitară
 Nicolae Hoștiuc – chitară bas
 Aurel și Marian Schwartz – percuție
 Vasile Șeicaru, Monica Lazăr, Gabriela Gheorghiu – voce

Note

Legături externe 
 Pagina albumului Formații de muzică pop 1 pe site-ul Discogs.com
 Plămădeală, Mihai. Recenzia albumului Formații de muzică pop 1, articol publicat pe site-ul Muzici și faze  (2 februarie 2004)
 Albumul Formații de muzică pop 1 pe YouTube

1
Albume din 1975
Albume rock
Discuri Electrecord LP (30 cm)
Discuri Electrecord cu muzică de divertisment